Уганин Семён Артемьевич

Семен Артемьевич Уганин — Иккĕмĕш Тĕнче вăрçине хутшăннă аслă сержант, Совет Союзĕн Паттăрĕ.

Кун-çулĕ
1924-мĕш çулта Тутарстанăн Çĕпрел районĕнчи Матак ялĕнче хреçчен кил-йышĕнче çуралнă. Чăваш.

1932 çулта ашшĕне репрессиленĕhttp://lists.memo.ru/d33/f163.htm.

9 çул вĕренмелли шкулта пĕлӳ пухнă. Колхозра ĕçленĕ.

Хĕрлĕ çара 1942 çулта кайнă. Аслă сержант çар хисепне тивĕçнĕ. 74-мĕш Хĕрлĕ ялавлă Кейӳ дивизийĕн 360 стрелок полкĕн 2-мĕш миномет ротин миномет расчётĕн командирĕ пулса çапăçнă.

Кейӳ патĕнчи çапăçусенче темиçе кун хушши Уганинăн расчётĕ, пехотинĕцсемпе пĕрле, темиçе кун хушшши тăшманăн тапăнăвĕсене сирсе тăнă. Соединенисене юханшыв урлă каçма май тунă. Молдавинче, тата чикĕ леш енчи çапăçусенче те Уганинăн салтакĕсем  хăюллăн çапăçнă.

1947-мĕш çултан салтакран таврăннă. Тĕрлĕ хуласенче ĕçлесе пурăннă.

1959-мĕш çулта Норильск хулинче вилнĕ.

 Чыслани 
 Совет Союзĕн Паттăрĕ (4254) — 1944 çулхи авăнăн 13-мĕшĕнче тивĕçнĕ.

 Астăвăм 
 Норильск хулин масарĕ çинче Совет Союзĕн Паттăрĕсене: Василий Давыдова, Дмитрий Ковальчука тата Семен Уганин халаланă палăк пурhttp://e-katty.livejournal.com/604.html.

 Асăрхавсем 

Вуламалли
"Кто есть кто в Республике Татарстан", Герои Советского Союза – наши земляки (Сборник документальных очерков и зарисовок в трех книгах). – Казань: Татарское кн. изд-во, 1982-1985 гг.
 Герои Советского Союза. Краткий биографический словарь. Том 2. М.: Воениз., 1988

Каçăсем
 Тутарстанăн паллă çыннисем: Уганин С.А.
 "Заполярная правда" хаçатра Уганин пирки 
 "Сувар" хаçат çинче Уганин пирки 

Категори:Ленин орденĕн кавалерĕсем
Категори:Пайăр çынсем, алфавитпа
Категори:1924 çулта çуралнисем
Категори:Совет Союзĕн Паттăрĕсем
Категори:1959 çулта вилнисем
Категори:Çĕртмен 18-мĕшĕнче вилнисем